CELEX: C2006/237/34
Language: sk
Date: 2006-09-30 00:00:00
Title: Vec F-87/06: Žaloba podaná 3. augusta 2006 – Manté/Rada

30.9.2006   
            
            
               SK
            
            
               Úradný vestník Európskej únie
            
            
               C 237/19
            
         Žaloba podaná 3. augusta 2006 – Manté/Rada
   (Vec F-87/06)
   (2006/C 237/34)
   Jazyk konania: francúzština
   Účastníci konania
   
      Žalobca: Thierry Manté (Woluwe Saint Pierre, Belgicko) (v zastúpení: S. Rodrigues a C. Bernard-Glanz, advokáti)
   
      Žalovaná: Rada Európskej únie
   Návrhy žalobcu
   
               —
            
            
               zrušiť rozhodnutie menovacieho orgánu Rady z 22. augusta 2005, ktorým sa zamieta žalobcovi priznanie príspevku na usídlenie a nariaďuje jeho vrátenie,
            
         
               —
            
            
               zaviazať žalovanú zaplatiť žalobcovi ako náhradu jeho majetkovej ujmy sumu vo výške zodpovedajúcej sumám príspevku na usídlenie, ktoré budú vrátené ku dňu vyhlásenia rozsudku Súdu prvého stupňa, zvýšenú o úroky platné v tom čase,
            
         
               —
            
            
               zaviazať žalovanú zaplatiť žalobcovi symbolickú sumu vo výške 1 euro ako náhradu nemajetkovej ujmy;
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca, ktorý prišiel do Bruselu v roku 2004 ako vyslaný národný expert v Rade, sa následne stal úradníkom v tejto istej inštitúcii. Rada po vyplatení príspevku na usídlenie rozhodla, že žalobca nemá právo na túto výhodu a nariadila jeho vrátenie.
   Žalobca na podporu svojej žaloby uvádza tri žalobné dôvody založené:
   
               —
            
            
               prvý, na porušení svojho práva na príspevok na usídlenie vyplývajúceho z článku 5 ods. 1 prvého pododseku prílohy VII služobného poriadku,
            
         
               —
            
            
               druhý, na porušení povinnosti odôvodnenia, ktorá vyplýva z článkov 20 ods. 2 a 90 ods. 1 služobného poriadku,
            
         
               —
            
            
               tretí na porušení podmienok uvedených v článku 85 ods. 1 služobného poriadku pokiaľ ide o vrátenie príspevku na usídlenie správnemu orgánu.